Άσχημη μέρα στο μαύρο βράχο

Το Άσχημη μέρα στον μαύρο βράχο () είναι Αμερικανικό θρίλερ του 1955 σε σκηνοθεσία Τζον Στέρτζες. Η ταινία δανείζεται στοιχεία από φιλμ νουάρ και γουέστερν. Πρωταγωνιστής της ταινίας είναι ο Σπένσερ Τρέισι πλαισιωμένος από τους Ρόμπερτ Ράιαν, Αν Φράνσις, Ντιν Τζάγκερ και Έρνεστ Μποργκνάιν.

Το 2018 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών Αμερικής.

 Υπόθεση 
Το 1945 ο Τζον Τ. Μακρίντι (Σπένσερ Τρέισι), ένας βετεράνος του πολέμου, με μερική παράλυση, αποβιβάζεται απ' την ταχεία Σάδερν Πασίφικ σε μια μικρή ερειπωμένη πόλη της ερήμου του "Μαύρου Βράχου" (Black Rock). Οι κάτοικοι του συμπεριφέρονται με παράξενο τρόπο κι είναι όλοι καχύποπτοι κι απρόθυμοι να του δώσουν τις πληροφορίες που χρειάζεται ώστε να εντοπίσει τον άνθρωπο για τον οποίο βρίσκεται στην πόλη. Ο Μακρίντι θέλει μόνο να βρει έναν Ιάπωνα ονόματι Κοκόμο και μετά να φύγει απ' τον "Μαύρο Βράχο". Καθώς ο Μακρίντι περιφέρεται ζητώντας πληροφορίες μια συμμορία ανδρών που απαρτίζεται επί το πλείστον από κακοποιούς, με αρχηγό το Ρίνο Σμιθ (Ρόμπερτ Ράιαν) του στήνει παγίδες ώστε να μην καταφέρει να ανακαλύψει τι απέγινε ο Κοκόμο κι ενώ οι ώρες περνούν, η ζωή του ίδιου του Μακρίντι βρίσκεται να απειλείται όλο και περισσότερο και το ανθρωποκυνηγητό ξεκινά όταν ο Μακρίντι ανακαλύπτει τι συνέβη στον Κοκόμο.

 Πληροφορίες 
Η ταινία βασίζεται σε ιστορία του Χάουαρντ Μπρέσλιν με τίτλο Bad Day At Hondo..

Ο παραγωγός της ταινίας Ντόουρ Σκάρι ήθελε τον Σπένσερ Τρέισι για το ρόλο του Μακρίντι αλλά φοβόταν πιθανή απόρριψη της πρότασης από τον ηθοποιό που δεν είχε ενθουσιαστεί από το σενάριο. Έτσι έγιναν αλλαγές στο σενάριο ώστε ο Μακρίντι να εμφανίζεται ως παράλυτος λόγω ακρωτηριασμού τού ενός του χεριού. Ο Τρέισι δεν αρνήθηκε καθώς του άρεσε η ιδέα. Παρ' όλα αυτά λίγο πριν τα γυρίσματα άλλαξε πάλι γνώμη κι ο παραγωγός τον απείλησε με αγωγήAndersen, Christopher P., p.243. Σύμφωνα με τον ιστορικό κινηματογράφου Ρόμπερτ Όσμπορν, ο ηθοποιός ήταν καταβεβλημένος από τη συνήθεια του αλκοόλ, τόσο ώστε να μην βρίσκεται σε θέση να δώσει θετική απάντηση στους υπεύθυνους της Metro-Goldwyn-Mayer. Ο Τρέισι παρέμεινε στο καστ, εφόσον τον απείλησαν ότι ο ρόλος του Μακρίντι θα περνούσε στον Άλαν Λαντ και έδωσε μια απ' τις καλύτερες ερμηνείες της καριέρας του στην ταινία. Η αποζημίωση ήρθε όταν προτάθηκε για όσκαρ Α' ανδρικού ρόλου το οποίο έχασε από το συμπρωταγωνιστή του στην ταινία Έρνεστ Μποργκνάιν που ήταν επίσης υποψήφιος για την ταινία Μάρτι (Marty, 1955). Ο Τρέισι κατάφερε να κερδίσει το βραβείο των κριτικών στο Φεστιβάλ Κινηματογράφου των Καννών γι'αυτή την ερμηνεία.

Ο Τζον Στέρτζις σκηνοθέτης εκτός αυτής της ταινίας ήταν σκηνοθέτη και των: Ο γέρος κι η θάλασσα (The Old Man And The Sea, 1958), Και οι επτά ήταν υπέροχοι (The Magificent Seven, 1960) και Η μεγάλη απόδραση (The Great Escape, 1963) προτάθηκε κι εκείνος για Όσκαρ Καλύτερης Σκηνοθεσίας που έχασε απ' τον Ντέλμπερτ Μαν για το Μάρτι.

Η ταινία δεν ενθουσίασε το κοινό όταν πρωτοπροβλήθηκε αλλά ενθουσίασε τους κριτικούς ακόμα και τη δύσκολη Πολίν Κάελ. Η Κάελ την χαρακτήρισε ως ένα αντιπροσωπευτικό δείγμα κινηματογραφικής δεξιοτεχνίας. Ο Μπόσλεϊ Κράουθερ των New York Times επίσης επαίνεσε την ταινίαCrowther, Bosley. The New York Times, film review, February 2, 1955. Last accessed: March 18, 2008..

Η ταινία ξαναγυρίστηκε το 2008 με τίτλο Η συνωμοσία (Conspiracy) και πρωταγωνιστή τον Βαλ Κίλμερ.

 Βραβεύσεις 
Βραβεία Ακαδημίας Κινηματογράφου (Όσκαρ)
Υποψηφιότητα:
Α’ Ανδρικού Ρόλου – Σπένσερ Τρέισι
Σκηνοθεσίας - Τζον Στέρτζες
Διασκευασμένου Σεναρίου - Μίλαρντ Κάουφμαν

Διεθνές Φεστιβάλ Κινηματογράφου Καννών
Βράβευση:
Καλύτερος ηθοποιός - Σπένσερ Τρέισι

Υποψηφιότητα:
Χρυσός Φοίνικας - Τζον Στέρτζες

 Παραπομπές 

 Πηγές 


 Εξωτερικοί σύνδεσμοι 



Κατηγορία:Αμερικανικές ταινίες της δεκαετίας 1950
Κατηγορία:Ταινίες του 1955
Κατηγορία:Ταινίες παραγωγής Metro-Goldwyn-Mayer
Κατηγορία:Αγγλόφωνες ταινίες
Κατηγορία:Αμερικανικές ταινίες μυστηρίου
Κατηγορία:Ταινίες με θέμα τον ρατσισμό
Κατηγορία:Αμερικανικές ψυχολογικές θρίλερ ταινίες
Κατηγορία:Ταινίες σε σκηνοθεσία Τζον Στάρτζες
Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Κατηγορία:Ταινίες τοποθετημένες στην Καλιφόρνια